Megan Smith

Megan J. Smith (alizaliwa 21 Oktoba 1964)  ni mhandisi na mwanateknolojia wa Marekani. Alikuwa Afisa Mkuu wa tatu wa Teknolojia wa Marekani (CTO ya Marekani) na Msaidizi wa  Raisi,akihudumu chini ya Raisi Barack Obama . Hapo awali alikuwa makamu wa raisi wa Google, akiongoza maendeleo mapya ya biashara na ushirikiano wa hatua za awali katika timu za kimataifa za uhandisi na bidhaa za Google. Kwa miaka tisa, alikuwa meneja mkuu wa Google.org,  makamu wa raisi kwa muda mfupi ambapo alishirikiana kuunda WomenTechmakers,  ni Mkurugenzi Mtendaji wa zamani wa Planet Out na alifanya kazi kwenye simu mahiri za mapema za General Magic .   Anahudumu katika bodi za MIT  na Vital Voices, alikuwa mwanachama wa Kamati ya Ushauri ya USAID kuhusu Misaada ya Hiari  na alianzisha Mfuko wa Malala .   Leo Smith ndiye Mkurugenzi Mtendaji na Mwanzilishi wa shift7. Mnamo Septemba 4, 2014, alitajwa kama wa tatu (na wa kwanza mwanamke) US CTO, akimrithi Todd Park,   na kuhudumu hadi Januari, 2017. 

 Maisha ya mapema na elimu 
Smith alikulia Buffalo, New York, na Fort Erie, Ontario,   na alitumia majira mengi ya kiangazi kwenye Taasisi ya Chautauqua huko Chautauqua, New York, ambapo mama yake, Joan Aspell Smith, alikuwa mkurugenzi wa Shule ya Watoto ya Chautauqua.  Smith alihitimu Shule ya City Honours mwaka 1982.  Aliendelea kupokea SB yake mnamo 1986 na SM mnamo 1988, ya uhandisi wa mitambo, kutoka Taasisi ya Teknolojia ya Massachusetts, na akamaliza kazi yake ya nadharia ya Uzamili katika MIT Media Lab . Alikuwa mwanachama wa timu ya wanafunzi wa MIT ambayo ilibuni, kujenga gari la mashindano linalotumia umeme wa jua takribani maili 2000 katika eneo la nje la Australia. 

 Maisha binafsi 
Smith aliolewa na mwandishi wa safu ya teknolojia Kara Swisher katika Kaunti ya Marin mnamo 1999  (kabla ya kuhalalisha ndoa ya jinsia moja  California). Wana watoto wawili wa kiume, Louis na Alexander,     na wameachana. 

 Marejeleo 

Jamii:Watu walio hai
Jamii:Waliozaliwa 1964
Jamii:Wahandisi wa Marekani
Jamii:Afrocuration Project 2022 Tanzania